**Δελτίο τύπου**

**Γιορτή της Γαλλοφωνίας 2024**

**Ο Σύλλογος Ελληνογαλλικής Φιλίας Σέρρες-Fosses,** τα γαλλόφωνα τμήματα των **19ου 20ου και 23ου Δημοτικών Σχολείων** Σερρών και **η «PRAXIS» Σερρών, Φορέας νεολαίας ευρωπαϊκών προγραμμάτων**, με αφορμή την **Παγκόσμια Ημέρα Γαλλοφωνίας**- **20η Μαρτίου** -ημέρα γιορτής της γαλλικής γλώσσας, που μαρτυράει την πολιτιστική και γλωσσική της πολυμορφία στις πέντε ηπείρους όπου αυτή μιλιέται, συνδιοργανώνουν εκδήλωση, την **Τετάρτη 20 Μαρτίου** από τις **10:00 π.μ. έως 12:00 μ.μ**. στην **πλατεία Ελευθερίας.**

Η εκδήλωση θα περιλαμβάνει γνωριμία με τον κόσμο της Γαλλοφωνίας και της γαλλικής γλώσσας, με διασκεδαστικό και παιγνιώδη τρόπο, μέσα από καλλιτεχνική, λεξιλογική έκφραση, κουίζ, επαφή με το γαλλικό τραγούδι και το τραγούδι της Γαλλοφωνίας. Εν όψει δε των Ολυμπιακών Αγώνων 2024 που θα διεξαχθούν στο Παρίσι, θα υπάρχουν και δραστηριότητες που θα εστιάζουν σ’αυτό το γεγονός και θα μεταφέρουν στους μαθητές τα ιδεώδη του Ολυμπισμού.

Τον σχεδιασμό, την εμψύχωση και υλοποίηση της δράσης αναλαμβάνουν οι **εθελοντές** του οργανισμού "**Praxis**", με βασικές υπεύθυνες τις **Γαλλίδες** **Maya Audras και Olwen Delsart**, μαζί με την βοήθεια των **Nina Lemarquand και Mathilde Pincemin** καθώς και οι καθηγήτριες γαλλικών των, 19ου 20ου και 23ου Δημοτικών Σχολείων Σερρών: **Ματούλα Μακρυπούλια, Βασιλική Τζίντζιου και Αθηνά Δαραβίγκα**, αντίστοιχα.

Εκ μέρους των διοργανωτών

Η Πρόεδρος του Συλλόγου Ελληνογαλλικής Φιλίας

Σέρρες-Fosses

Αργυρούλα Θεοδωρίδου